Source: http://dbonline.ro/jelena-alajbeg-una-dintre-noutatile-iernii-tinteste-sus-cu-csm-targoviste-imi-doresc-sa-cucerim-o-medalie/
Timestamp: 2019-07-23 02:57:34+00:00

Document:
Jelena Alajbeg, una dintre noutățile iernii, țintește sus cu CSM Târgoviște! “Îmi doresc să cucerim o medalie” | DBONLINE
Acasă Sport Jelena Alajbeg, una dintre noutățile iernii, țintește sus cu CSM Târgoviște! “Îmi...
Jelena Alajbeg, una dintre noutățile iernii, țintește sus cu CSM Târgoviște! “Îmi doresc să cucerim o medalie”
Echipa de volei feminin a Clubului Sportiv Municipal Târgoviște se pregătește la turație maximă pentru debutul în 2019. Dâmbovițencele au parte de un program infernal în a doua jumătate a lunii ianuarie. CSM va întâlni în primul joc din acest an pe Dinamo București, în sferturile de finală ale Cupei României.
Disputa cu gruparea din capitală va avea loc pe 16 ianuarie, în deplasare. Trei zile mai târziu, trupa lui Valerijan Luka va da piept cu CSM București, tot în deplasare, într-un meci ce va conta pentru etapa a 10-a a campionatului. Chiar dacă sezonul se prefigurează destul de greu pentru târgoviștence, Jelena Alajbeg, una dintre achizițiile iernii, își dorește să câștige cu formația dâmbovițeană o medalie. “Îmi doresc să luptăm împreună pentru a obține rezultatele pe care ni le dorim. Pentru mine e esențial să jucăm un volei frumos, care să-i apropiem pe fani de noi și să avem sprijinul lor meci de meci. Știu că putem realiza asta. Sincer, îmi doresc să cucerim o medalie, dar e foarte important să jucăm un volei de calitate”, a menționat jucătoarea croată într-un interviu acordat pentru site-ul Clubului Sportiv Municipal Târgoviște. Jelena evoluează pe postul de trăgător principal. Transferul croatei la CSM Târgoviște a reprezentat una dintre cele mai importante mișcări pe piața transferurilor din România în această iarnă. Alajbeg a fost legitimată ultima dată la Canakkale Belediye, din Turcia.

References: CSM 
 CSM 
 CSM 
 CSM 
 CSM 
 CSM